શીર્ષક: ફૅક્ટ ચેક : શું અજિત ડોભાલ ઉગ્રવાદી મસૂદ અઝહરને મૂકવા કંદહાર ગયા હતા?\nકાલ્પનિક લેખનું ઉપરનું શીર્ષક જોતાં, લેખની કલ્પના કરો.\n
રાહુલ ગાંધીએ કહ્યું હતું કે 'પુલવામાનો માસ્ટરમાઇન્ડ મૌલાના મસૂદ અઝહરને કૉંગ્રેસની સરકારે પકડ્યો હતો અને તેને ભાજપે છોડી દીધો.'

ગાંધીએ ઉમેર્યું હતું કે 1999માં હાલના રાષ્ટ્રીય સુરક્ષા સલાહકાર અજિત ડોભાલ તેને ઍસ્કૉર્ટ કરીને કંદહાર લઈ ગયા હતા.

તેમનું આ ભાષણ સાંભળીને લોકોને સવાલ થયો હતો કે 1999માં કંદહાર વિમાન અપહરણકાંડ બાદ મૌલાના મસૂદ અઝહરને છોડવામાં અજિત ડોભાલની શું ભૂમિકા હતી?

તપાસમાં જાણવા મળ્યું કે 'અજિત ડોભાલ વિશેષ વિમાનમાં મસૂદ અઝહરને દિલ્હીથી કંદહાર લઈ ગયા'નો દાવો ખરો નથી.

એ સમયે ડોભાલ કંદહારમાં જ હતા અને અપહરણકર્તાઓની ચુંગલમાંથી મુસાફરોને સલામત રીતે છોડાવવા માટે વાટાઘાટો કરી રહ્યા હતા.

મસૂદ અઝહર 'જી'

આ પહેલાં સોમવારે નવી દિલ્હીમાં 'મેરા બૂથ, મેરા ગૌરવ' કાર્યક્રમમાં પણ આ પ્રકારની જ વાત કરી હતી. એ સભામાં તેમણે ઉગ્રવાદી મસૂદ અઝહરના નામ સાથે 'જી'નો ઉપયોગ કરતા આ ટિપ્પણી વાઇરલ થઈ હતી.

કેન્દ્રીય પ્રધાન રવિશંકર પ્રસાદે આ નિવેદનને સોશિયલ મીડિયા ઉપર શૅર કર્યું હતું, જે બાદમાં અનેક વખત સોશિયલ મીડિયા પર શૅર થયું હતું.

ત્યારબાદ કૉંગ્રેસે હાફિઝ સઇદના 'જી' નિવેદનને વાઇરલ કર્યું હતું.

કાશ્મીરથી કંદહાર

મસૂદ અઝહર પહેલી વખત 29 જાન્યુઆરી 1994ના રોજ બાંગ્લાદેશ વિમાનની ઉડાનથી ઢાકાથી દિલ્હી પહોંચ્યા હતા.

તેમની પાસે પોર્ટુગલનો પાસપોર્ટ હતો. ઇંદિરા ગાંધી ઍરપૉર્ટ પર હાજર ડ્યૂટી ઑફિસરે તેમને જોઈને કહ્યું, 'તમે પોર્ટુગીઝ તો લાગતા નથી.'

પરંતુ જ્યારે મસૂદે કહ્યું કે હું મૂળ ગુજરાતી છું, તો તેમણે તેમની તરફ જોયા વગર પાસપોર્ટ પર મહોર મારી દીધી હતી.

તેના થોડા દિવસોમાં જ મસૂદ અઝહર શ્રીનગરની ગલીઓમાં જોવા મળવા લાગ્યા હતા.

તેમની વિશેષતા હતી ભડકાઉ ભાષણ આપવાં અને કાશ્મીરમાં ભાગલાવાદી ગતિવિધિઓમાં સામેલ સમૂહો વચ્ચે ઊભા થતા મતભેદોમાં મધ્યસ્થી કરાવવી.

તેમનું વધારે એક કામ હતું, કાશ્મીરી યુવાનોને ઉગ્રવાદી ગતિવિધિઓ તરફ આકૃષ્ટ અને પ્રેરિત કરવા.

તેમની અનંતનાગમાં તે સમયે ધરપકડ કરવામાં આવી હતી, જ્યારે તેઓ અનંતનાગમાં સજ્જાદ અફઘાની સાથે બેસીને રિક્ષામાં ક્યાંક જઈ રહ્યા હતા.

સેનાના જવાનોએ તેમને રોક્યા, રિક્ષામાં સવાર બન્ને લોકો ઊતરીને ભાગવા લાગ્યા પરંતુ જવાનોએ તેમને ઝડપી પાડ્યા.

જેલમાં મસૂદ અઝહર ઘણી વખત એવી વાતો કરતા કે ભારત સરકાર તેમને વધારે દિવસ સુધી પોતાની જેલમાં રાખી શકશે નહીં.

મસૂદની ધરપકડ થયા બાદ 10 મહિનાની અંદર ઉગ્રવાદીઓએ દિલ્હીમાં...